open-index/open-wikipedia-markdown huggingface dataset:
Մոնկլար (Վերին Պրովանսի Ալպեր)

**Մոնկլար ** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սեյն կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04126։

## Բնակչություն
Համայնքի բնակչությունը 2008 թվականին կազմում էր 458 մարդ։

## Տնտեսություն
2007 թվականի տվյալներով 285 աշխատունակ տարիքի մարդկանցից (15-64 տարեկան) 212-ը տնտեսապես ակտիվ էին, 73-ը անգործ (ակտիվության ցուցանիշը 74,4 %, 1999 թվականին եղել է՝ 69,8 %)։ 212 աշխատունակ բնակիչներից 196-ը աշխատում էին (116 տղամարդ և 80 կին), անաշխատանք էին 16-ը (6 տղամարդ և 10 կին)։ 73 անգործ մարդկանցից 17-ը աշակերտներ կամ ուսանողներ են, 32-ը թոշակառու, 24-ը չէին աշխատում այլ պատճառներով։

## Տեսարժան վայրեր
* Մոնկլար դղյակ ( 1640-1660 թվական )
* Սեն Միշել ծխական եկեղեցի ( 1645 թիվ )
* Սեն Լեժե եկեղեցի ( XIII դար, վերակառուցվել 1830 թվականին, վերականգնվել է 1968-1969 թվականներին )
* Սուրբ Իոննա մկրտչի մատուռ
* Սեն Պյեր եկեղեցի ( 1555 թիվ )

## Պատկերասրահ

Պատկեր:Façade de la chapelle Saint-Léger (Montclar).JPG|Սեն Լեժե մատուռի ճակատ
Պատկեր:Auberge à Montclar.JPG|


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Յումա շրջան (այլ կիրառումներ)

**Յումա շրջան**, կարող է վերաբերել՝
* Յումա շրջան - ԱՄՆ Կոլորադո նահանգի 64 վարչական միավորներից մեկը
* Յումա շրջան - ԱՄՆ Արիզոնա նահանգի շրջաններից մեկը
Յունոստ (այլ կիրառումներ)

**Յունոստ**, կարող է վերաբերել՝
* Յունոստ - ֆուտբոլային մարզադաշտ Կոմսոմոլսկ քաղաքում
* Յունոստ - գյուղ Ռուսաստանի Բաշկորտոստան հանրապետության Շարանսկի շրջանի կազմում
Յուուռու (այլ կիրառումներ)

**Յուուռու**, կարող է վերաբերել՝
* Յուուռու - շրջան Էստոնիայի Ռապլամաա նահանգում
* Յուուռու - գյուղական ավան Էստոնիայի Ռապլամաա նահանգի Յուուռու շրջանում
Պյուիմիշել

**Պյուիմիշել** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լե Մե կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04156։

## Բնակչություն
Համայնքի բնակչությունը 2008 թվականին կազմում էր 255 մարդ։

## Տնտեսություն
2007 թվականի տվյալներով 181 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 51-ը անգործ (ակտիվության ցուցանիշը 71,8 %, 1999 թվականին եղել է՝ 67,5 %)։ 130 աշխատունակ բնակիչներից 112-ը աշխատում էին (68 տղամարդ և 44 կին), անաշխատանք էին 18-ը (6 տղամարդ և 12 կին)։ 51 անգործ մարդկանցից 16-ը աշակերտներ կամ ուսանողներ են, 15-ը թոշակառու, 20-ը չէին աշխատում այլ պատճառներով։

## Տեսարժան Վայրեր
* Աստղագիտական աստղադիտարան, կառուցվել է 1982 թվականին 
* Եկեղեցի Նոտր Դամ դյու Սեր (1547 թվական), պատմական հուշարձան
* Ժամատուն Սենտ Էլյեզեար։ Կառուցվել է 1700 թվականին, վառվել է 1923 թվականին հրդեհի պատճառով։ Հիմա այն ամբողջովին վերանորոգված է։
* Ժամատուն Սեն Ժոզեֆ (XVIII դար)

## Լուսանկարներ

Պատկեր:Puimichel (04) (vue d'Entrevennes (04)).jpg|Պյուիմիշել
Պատկեր:BseDelphine.jpg|Սեն Դելֆին արձան (1929)
Պատկեր:La Remise in Puimichel autumn 1988.jpg|
Պատկեր:T1006 Puimichel.jpg|Աստղադիտարանի աստղադիտակ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Յուսուֆ (այլ կիրառումներ)

**Յուսուֆ**, կարող է վերաբերել՝
* Յուսուֆ - աստվածաշնչային ծագումով և հայերի մոտ Հովսեփ ձևով տարածված անվան իսլամ դավանող ժողովուրդների մոտ տարածված ձևը
* Յուսուֆ - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Յուվա (այլ կիրառումներ)

**Յուվա**, կարող է վերաբերել՝
* Յուվա - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
* Յուվա - հետ Ռուսաստանում, Ուֆայի վտակը
Լա Ռոբին սյուր Գալաբր

**Լա Ռոբին սյուր Գալաբր** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Արևմտյան Դին լե Բեն կանտոնի կազմի մեջ։ Համայնքի շրջանը՝ Դին լե Բեն (շրջան)Դին լե Բեն։

Համայնքի INSEE կոդ՝ 04167։

## Բնակչություն
Համայնքի բնակչությունը 2008 թվականին կազմում էր 324 մարդ։

## Տնտեսություն
2007 թվականի տվյալներով 225 աշխատունակ տարիքի մարդկանցից (15-64 տարեկան) 183-ը տնտեսապես ակտիվ էին, 42-ը անգործ (ակտիվության ցուցանիշը 81,3 %, 1999 թվականին եղել է՝ 70,6 %)։ 183 աշխատունակ բնակիչներից 171-ը աշխատում էին (85 տղամարդ և 86 կին), անաշխատանք էին 12-ը (4 տղամարդ և 8 կին)։ 42 անգործ մարդկանցից 19-ը աշակերտներ կամ ուսանողներ են, 18-ը թոշակառու, 5-ը չէին աշխատում այլ պատճառներով։

## Տեսարժան Վայրեր
* Եկեղեցի Սեն Պոն (XII դար)
* Մատուռ Սեն Պոն (XVII դար)
* Ժամատուն Սեն Ժան

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Լեոպոլդ Կոմպերտ

**Լեոպոլդ Կոմպերտ** (, ), ավստրիացի գրող հրեական ծագումով։

## Կենսագրություն
Լեոպոլդ Կոմպերտը սովորել է Պրահայի և Վիեննայի համալսարաններում։ Վաղ տարիքից նա ընկերացել է Մորից Հարթմանի և Իսիդոր Հելլերիի հետ, ովքեր նրա վրա մեծ ազդեցություն են ունեցել, և ինչի շնորհիվ Կոմպերտը զբաղվել է գրականությամբ։

Մի քանի տարի կոմս Անդրաշի տանը եղել է տնային ուսուցիչ։ Վիեննայում ակտիվ մասնակցություն է ունեցել հրեական կազմակերպությունների գործունեությանը։

## Գրական գործունեություն
Գրական գործունեությունը սկսել է «Pressburger Zeitung»-ում։ «Österreichischer Lloyd»-ի հրատարակիչն էր (1848-1852)։ Նրա մշակութային-պատմական վիպակները («Aus dem Ghetto», Լայպցիգ, 1848; 2 խմբ. 1851); «Neue Geschichten aus dem Ghetto» (Պրահա, 1860); «Geschichten einer Gasse» (Բեռլին, 1865) և այլ ստեղծագործություններ նվիրված են նրա դավանակից կյանքին։ Համարվում գրականության գետտոյի ստեղծողը և կոչվել է «Աուերբախ գետտո»։

Ստեղծագործությունները հավաքագրվել է 8 հատորներով (Բեռլին, 1882—1883)։

## Ստեղծագործություններ
* *Aus dem Ghetto* (պատմվածքներ, 1848)
* *Böhmische Juden* (վիպակներ, 1851)
* *Am Pflug* (վեպ, 1855)
* *Neue Geschichten aus dem Ghetto* (պատմվածքներ; 1860)
* *Geschichten einer Gasse* (1865)
* *Zwischen Ruinen* (վեպ, 1875)
* *Franzi und Heini* (վեպ, 1881)

## Ծանոթագրություններ

## Գրականություն
* [//ru.wikisource.org/wiki/ЭСБЕ/Комперт, Леопольд Комперт, Լեոպոլդ] // Հանրագիտարանը բառարան Брокгауза եւ Ефрона ։ 86 տ. (82 թ. - ն եւ 4-րդ հոդվածը խմբ.). — Սպբ., 1890-1907.

## Արտաքին հղումներ
* Projekt Gutenberg.de: Leopold Kompert

Կատեգորիա:Ավստրիացի գրողներ
Կատեգորիա:Գրողներ այբբենական կարգով
Կատեգորիա:Ավստրիացի լրագրողներ
Կատեգորիա:Ավստրիացի բանաստեղծներ
Բլագոևի խումբ

**Բլագոևի խումբ**, Ռուսաստանում մարքսիզմի տարածմանը սկիզբ դնող առաջին սոցիալ-դեմոկրատական խմբերից։ Հիմնվել է Պետերբուրգում 1883 թվականի դեկտեմբերին՝ Դիմիտր Բլագոևի և ուրիշների կողմից։ Ունեցել է մոտ 30 ակտիվ անդամ, մեծ մասամբ՝ ուսանող։ 1884 թվականին Բլագոևի խումբը ընդունել է «Ռուսական սոցիալ-դեմոկրատական կուսակցություն» անունը, իսկ «Աշխատանքի ազատագրություն» խմբի հետ կապեր հաստատելուց հետո՝ «Պետերբուրգի ռուսական սոցիալ–դեմոկրատական կուսակցության խումբ»։ 1885 թվականին կազմակերպել է Ռուսաստանում առաջին սոցիալ–դեմոկրատական անլեգալ «Ռաբոչի» («Рабочий») թերթի հրատարակությունը (լույս է տեսել 2 համար)։ Բլագոևի խմբի առաջին ծրագրի նախագծում (1884) մի շարք կարևոր հարցեր լուծվել են մարքսիզմի դիրքերից, սակայն նախագիծը ունեցել է էական թերություններ։ Նախագիծը քննադատվել է «Աշխատանքի ազատագրություն» խմբի կողմից։ Պլեխանովին հանձնարարվել է մշակել երկու խմբերի համար ընդհանուր ծրագրի նախագիծ։ Բլագոևի ձերբակալությունից հետո (1885) Բլագոևի խումբը գլխավորել է Վ․ Գ․ Խարիտոնովը, վերջինիս ձերբակալությունից հետո (1886)՝ Ն․ Պ․ Անդրեևը։ 1887 թվականին Բլագոևի խումբ դադարեցրել է իր գործունեությունը։

## Անդամներ
* Դիմիտր Բլագոև
* Անտոնով Գ. Պ.
* Բլագոսվավով Բ. Ե.
* Բորոդին Ն. Ա.
* Օռլով Ս. Կ.
* Խարիտոնով Վ. Գ.
* Կնիպովիչ Ն. Մ.
 
Պետերբուրգի տեխնոլոգիկական համալսարանի ուսանողներ
* Անդրեև Ն. Պ.
* Անդրեև Պ. Պ.
* Արշաուլով Պ. Պ.
* Աշուրկով Լ. Ն.
* Բելյավսկի Մ. Յ.
* Գերասիմով Ա. Ա.
* Գրիգորով Ն. Գ.
* Դանիլով Վ. Ֆ.
* Դեմենտև Կ. Գ.
* Ռոզինսկի Ա. Ն.
* Ֆոմին Ա. Ի.
* Շատկո Պ. Պ.
* Պետերբուրգի բժշկա-վիրաբուժական ակադեմիայի ուսանողներ
* Լատիշև Պ. Ա.
* Խլոպին Գ. Վ.

## Գրականություն
* Благоев Д., Мои воспоминания, М.— Л., 1928;
* Овсянникова С. А., Группа Благоева, М., 1959;
* Полевой Ю. З., Зарождение марксизма в России. 1883—94 гг., М., 1959;
* Костин А. Ф., От народничества к марксизму, М., 1967.

Կատեգորիա:Ռուսական կայսրության հասարակական կազմակերպություններ
Կատեգորիա:Սոցիալ-դեմոկրատական կուսակցություններ
Ակիմ Ադամս

**Ակիմ Իլիա Ադամս** (), տրինիդադցի ֆուտբոլիստ ով խաղացել է պաշտպանի դիրքում։

## Ակումբային կարիերա
### Վաղ տարիներ
Իր կարիերան Ակիմը անցկացրել է Տրինիդադ և Տոբագոյի «Քոնեքշն», T&TEC, «Յունայթեդ Պետրոտրին» և «Սենթրալ» ֆուտբոլային ակումբներում։

«Սիեթլ Սաունդերսում» փորձաշրջան անցնելու ժամանակ՝ 2010 թվականի հոկտեմբերի 12-ին, Ադամսը Սիեթլում մասնակցել է «Գվադալախարայի» դեմ միջազգային ընկերական խաղի երկրորդ կեսին։

### «Ֆերենցվարոշ», հիվանդություն և մահ
2013 թվականին Ադամսը պայմանագիր է ստորագրել «Ֆերենցվարոշ» ֆուտբոլային ակումբի հետ։

2013 թվականի սեպտեմբերի 25-ին նա սրտի կաթված է ստացել։ Նրա առողջական վիճակը երկար ժամանակ չի բարելավվել, և հոկտեմբերի 8-ին ստիպված են եղել անդամահատել ձախ ոտքը, որպեսզի փրկեն կյանքը։ Նրա բժիշկը հայտարարել է, որ ֆուտբոլիստի օրգանիզմը պատրաստ չէր փոխպատվաստման։ 2013 թվականի դեկտեմբերի 28-ին, կլինիկայում, Ադամսը կաթված է ստացել և ընկել կոմայի մեջ։ Նա մահացել է Բուդապեշտում 2013 թվականի դեկտեմբերի 30-ին։

## Կարիերան ազգային հավաքականում
Տրինիդադ և Տոբագոյի հավաքականի կազմում Ադամսը խաղացել է դեռևս պատանի տարիքից, մասնակցել է բազմաթիվ միջազգային խաղերի։ 2007 թվականին մասնակցել է աշխարհի առաջնությանը։ Ադամսի դեբյուտը ազգային հավաքականում եղել է 2008 թվականին, երբ նա 16 տարեկան էր։

## Անձնական կյանք
Ակիմի եղբայրը՝ Ակինի Ադամսը, նույնպես ֆուտբոլիստ է։ Ակինին խաղում է «Փոյնթ Ֆորթին Սիվիք» ֆուտբոային ակումբում, որպես դարպասապահ։

## Ծանոթագրություններ

## Արտաքին հղումներ
* Պրոֆիլը «transfermarkt.de» կայքում 

Կատեգորիա:Տղամարդկանց ֆուտբոլի պաշտպաններ
Կատեգորիա:Ֆերենցվարոշի ֆուտբոլիստներ
Սամուել Ումտիտի

**Սամուել Ումտիտի** (ֆր․՝ Samuel Umtiti, ), ֆրանսիացի ֆուտբոլիստ, պաշտպան։ Նա ունի նաև Կամերունի քաղաքացիություն։ Ումտիտին հանդես է գալիս իսպանական «Բարսելոնայում» և Ֆրանսիայի ազգային հավաքականում։

## Ակումբային կարիերա
### «Օլիմպիկ Լիոն»
Սամուել Ումտիտին ֆրանսիական «Օլիմպիկ Լիոն»-ի ակադեմիայի սան է։ Թիմի կազմում նա իր դեբյուտը նշել է 2011 թվականի օգոստոսի 16-ին՝ Չեմպիոնների լիգայի որակավորման փուլի շրջանակներում կայացած «Ռուբին»-ի դեմ խաղում։ Լիգա 1-ում Սամուելը իր դեբյուտը նշել է 2012 թվականի հունվարի 14-ին՝ «Մոնպելիե»-ի դեմ խաղում։ Նա մասնակցել է ամբողջ հանդիպմանը։ Նա իր առաջին մրցաշրջանում թիմի կազմում մասնակցել է 18 հանդիպման։

Թիմի կազմում իր առաջին գոլը Ումտիտին խփել է 2013 թվականի հունվարի 12-ին՝ «Տրոյե»-ի դեմ խաղում, որտեղ «Օլիմպիկ»-ը հաղթել է 2։1 հաշվով։ 2012/13 մրցաշրջանում նա մասնակցել է 32 հանդիպման դառնալով 2 գոլի հեղինակ։

### «Բարսելոնա»
2016 թվականի հունիսի 30-ին Ումտիտին տեղափոխվել է իսպանական «Բարսելոնա»։ Թիմը նրա համար վճարել է 25 միլիոն եվրո։

## Միջազգային կարիերա
Ումտիտին հանդես է եկել Ֆրանսիայի Մ17 և Մ19 հավաքականների կազմում։ Նա Ֆրանսիայի երիտասարդական հավաքականի կազմում մասնակցել է Աշխարհի երիտասարդական առաջնությանը, որտեղ Ֆրանսիայի հավաքականը դարձել է չեմպիոն։ Նա մասնակցել է առաջնության բոլոր հանդիպումներին, բացառությամբ Ուրուգվայի դեմ եզրափակիչ խաղին, քանի որ նա կարմիր քարտ էր ստացել կիսաեզրափակչում կայացած Գանայի դեմ խաղում։

Ումտիտին Դիդիե Դեշամի կողմից ընդգրկվել է Եվրո 2016-ին մասնակցող հավաքականի կազմում, և մասնակցել է մեկ հանդիպման՝ փոխարինելով Ժերեմի Մատիոյին։

## Վիճակագրություն
### Ակումբային

## Ձեռքբերումներ
### Ակումբային

; «Օլիմպիկ Լիոն»

* Ֆրանսիայի գավաթի դափնեկիր – 2011/12
* Ֆրանսիայի սուպերգավաթի դափնեկիր – 2012
**Ընդհանուր՝ 2 տիտղոս**

;  «Բարսելոնա»

* Իսպանիայի չեմպիոն – 2017/18
* Իսպանիայի գավաթի դափնելիր **(2)** – 2016/17, 2017/18
* Իսպանիայի սուպերգավաթի դափնեկիր **(2)** – 2016, 2018
**Ընդհանուր՝ 5 տիտղոս**

### Միջազգային
; Ֆրանսիա

* Աշխարհի երիտասարդական առաջնության չեմպիոն – 2013
* Եվրոպայի առաջնության արծաթե մեդալակիր – 2016
* Աշխարհի չեմպիոն – 2018
**Ընդհանուր՝ 2 տիտղոս**

## Ծանոթագրություններ

## Արտաքին հղումներ
* Վիճակագրությունը Լիգա 1-ի պաշտոնական կայքում 
* Էջը lequipe.fr կայքում
* Էջը espnfc.com կայքում
 

Կատեգորիա:1993 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Նոյեմբերի 14 ծնունդներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Լեչեի ֆուտբոլիստներ
Յուվաջիկ (այլ կիրառումներ)

**Յուվաջիկ**, կարող է վերաբերել՝
* Յուվաջիկ - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
* Յուվաջիկ - գյուղ Արևմտյան Հայաստանում, Կիլիկիայի Ուրֆայի նահանգում
Ժոզե Ֆոնտե

**Ժոզե Միգել դա Ռոչա Ֆոնտե** (, ), պորտուգալացի ֆուտբոլիստ, Պորտուգալիայի հավաքականի և անգլիական «Սաութհեմփթոն» ակումբի պաշտպան։

Ժոզեի կրտսեր եղբայր Ռույը նույնպես մասնագիտական ֆուտբոլիստ է։

## Ակումբային կարիերա
thumb|left|250px|Ժոզե Ֆոնտեն «Կրիստալ Պալասի» կազմում
thumb|left|190px|Ժոզե Ֆոնտեն «Սաութհեմփթոնի» կազմում
Ֆոնտեն համարվում է Լիսաբոնի «Սպորտինգի» սանը։ Ակումբային ակադեմիայի ավարտից հետո Ժոզեն երկու տարի հանդես եկավ թիմի երկրորդ կազմում, իզուր փորձելով հայտնվել հիմնական կազմում։ 2004 թվականին խաղային պրակտիկա ձեռք բերելու նպատակով նա տեղափոխվեց Սեկունդայում հանդես եկող «Ֆելգեյրաշ» ակումբ։ 2005 թվականին համալրեց Ստարիշ Լիգայում հանդես եկող «Վիտորիա Սետուբալի» շարքերը։

2006 թվականի սկզբին Ժոզեն պայմանագիր կնքեց Լիսաբոնի «Բենֆիկայի» հետ։ Խաղային պրակտիկա ձեռք բերելու նպատակով նա միանգամից վարձակալության հանձնվեց «Պասուշ դե Ֆերեյրա» ակումբին։ Մրցաշրջանի երկրոդր կեսը վարձավճարով խաղաց «Էշտրելե» ակումբում.

2007 թվականին Ֆոնտեն լուծարեց «Բենֆիկայի» հետ պայմանագիրը և ազատ գործակալի իրավունքներով տեղափոխեց Չեմպիոնշիպում հանդես եկող անգլիական «Կրիստալ Պալաս» ակումբ։ 2008 թվականի ապրիլի 7-ին «Սթոք Սիթի» ակումբի դեմ խաղում նա «արծիվների» կազմում խփեց իր առաջին գոլը։ 2010 թվականի սկզբին Ժոզեն տեղափոխվեց «Սաութհեմփթոն»։ Տրանսֆերի արժեքը կազմեց 1,2 միլիոն ֆունտ։ Պայմանագիրը կնքվեց 3,5 տարով։ Հունվարի 16-ին «Միլուոլա» ակումբի դեմ խաղում նա դեբյուտեց առաջին լիգայում։ Օգոստոսի 28-ին, «Բրիստոլ Ռովերսի» դեմ խաղում նա խփեց իր առաջին գոլը «Սաութհեմփթոնում»։ 2011 թվականին Ժոզեն օգնեց թիմին դուրս գալ Չեմպիոնշիպ և ճանաչվեց մրցաշրջանում ակումբի լավագույն խաղացող։ Դառննալով թիմի առանցքային պաշտպան՝ Ֆոնտեն օգնեց ակումբին Չեմպիոնշիպում զբաղեցնել երկրորդ տեղը և դուրս գալ Պրեմիեր Լիգա։ 2012 թվականի օգոստոսի 19-ին «Մանչեսթեր Սիթիի» դեմ խաղում նա դեբյուտեց Պրեմիեր Լիգայում։ Հոկտեմբերի 7-ին, «Ֆուլհեմի» դեմ խաղում Ժոզեն դարձավ դուբլի հեղինակ, Պրեմիեր Լիգայում խփելով իր առաջին երկու գոլերը։ 2014 թվականի հունվարին մարզման ժամանակ Ֆոնտեի և Պաբլո Օսվալդոի միջև տեղի ունեցավ ընդհարում, որի արդյունքում Ժոզեն ստացավ դեմքի որոշակաի հեմատոմաներ։ Նույն թվականի ամռանը Ադամ Լալլանայի՝ ակումբի հեռանալուց հետո Ֆոնտեն նշանակվեց թիմի ավագ։ Օգոստոսին նա երկարաձգեց «Սաութհեմփթոնի» հետ պայմանագիրը ևս երեք տարով։

## Միջազգային կարիերա
2014 թվականի նոյեմբերի 18-ին Արգենտինայի հավաքականի դեմ խաղում Ժոզեն դեբյուտեց Պորտուգալիայի հավաքականում՝ երկրորդ խաղակեսում փոխարինելով Պեպեին։

## Ծանոթագրություններ

## Արտաքին հղումներ
* Southampton official profile 
* Stats and profile at Zerozero
* Stats at ForaDeJogo 
* 
* Official website 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Էշտրելա Ամադորայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քրիսթալ Փելասի ֆուտբոլիստներ
Արսենաջրածին

**Արսենաջրածին**, արսին, *AsH<sub>3</sub>*, արսենի և ջրածնի միացությունը։ Անգույն, անհոտ, օդից ծանր (2,7 անգամ) գազ է, հալման ջերմաստիճանը՝ –113,5&nbsp;°C, եռմանը՝ –62,4&nbsp;°C։ Ուղեկցող խառնուրդների պատճառով սովորաբար ունի սխտորի հոտ։ Վատ է լուծվում ջրում։ Տաքացնելիս քայքայվում է (500&nbsp;°C–ում լրիվ), անջատվող արսենը նստում է որպես հայելի։ Արսենաջրածինը լավ վերականգնիչ է, այրվում է օդում կապույտ բոցով։ Արսենաջրածինի մոլեկուլում ջրածնի ատոմները օրգանական ռադիկալներով տեղակալելիս ստացվում են արսեն օրգանական միացություններ։ Արսենաջրածինը կարելի է ստանալ արսենի միացությունների լուծույթը աղաթթվում ցինկով վերականգնելիս։ Արսենը ջրածնի հետ առաջացնում է նաև այլ միացություններ, որոնցից As2H4-ը անկայուն գազ է, իսկ (As2H)x-ը և AsH-ը ամորֆ փոշիներ են։ Արսենի մյուս միացությունների նման արսենաջրածինը ևս չափազանց թունավոր է։ Օրգանիզմ է ներթափանցում շնչառական ուղիներով, ապա անցնում արյան մեջ՝ առաջացնելով հեմոլիզ։ Վնասում է նյադային համակարգը և արտաթորող օրգանները։ Արսենաջրածինով թունավորումը հնարավոր է, երբ արսեն պարունակող մետաղները (Zn, Fe) մշակում են թթուներով։

## Կենսաբանական հատկություններ
Արսինը համարվում է ամենաուժեղ թույներից մեկը ոչ օրգանական թույների մեջ։ Մկնդեղի հետ միասին առավել թունավոր է դառնում։ Այն նույնիսկ ավելի թունավոր է որոշ օրգանական թույներից։ Իր ուժգնությամբ հավասար է ծարիրաջրածնին։ Արյան քայքայում է առաջացնում։ Օրգանիզմի վրա երկարատև և հաճախ ազդեցության ժամանակ կարող է չարորակ գոյացություններ առաջացնել։

## Տես նաև
* Արսեն

## Ծանոթագրություններ

## Արտաքին հղումներ
* Արսին — հոդված քիմիական հանրագիտարանից

Կատեգորիա:Արսենի միացություններ
Կատեգորիա:Հիդրիդներ
Կատեգորիա:Բարձրաստիճան վտանգավոր նյութեր
Սուրբ Պետրոս եկեղեցի (Օռտանելա)

**Սուրբ Պետրոս եկեղեցի** (), հռոմեական կաթոլիկ եկեղեցու Միլանի արքեպիսկոպոսության ծխական եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայի Օռտանելա ավանում՝ ծովի մակարդակից 996 մետր բարձրության վրա։ Եկեղեցու տարածքից բացվում է գեղատեսիլ տեսարան դեպի Կոմո լիճը։

## Պատմություն
Հռոմեական մատուռը Էզինո Լարիոյի Սուրբ Վիկտոր ծխական եկեղեցու հետ միասին կազմում է Միլանի Հռոի կաթոլիկ արքեպիսկոպոսության մաս։

Եկեղեցու մասին 13-րդ դարից առաջ դեռևս հիշատակել է քահանա Գոֆրեդո դա Բուսերոն։ Եկեղեցին կառուցված է քարից, ունի լեռնային մատուռներին բնորոշ ձև, առջևում ունի պատշգամբ, կլորավուն խորան և զանգակատուն։ Ներսում ունի պարզ անվակունդ, որի մուտքն ապահովում է արևմտյան կողմի դուռը։ 1927 թվականին եկեղեցին վերականգնվել է Միլանում բնակվող Ֆոնտանա ընտանիքի կողմից, նկարիչ Էցիո Մոյոլին ստեղծել է Սուրբ Պետրոսի որմնանկարը։

## Պատկերասրահ

Esino4Wikimania luglio 2014 Phyrexian 017.JPG
273-scansione0032.jpg
Esino Lario 233.jpg
Church of San Pietro (Rear Exterior); Ortanella, Lombardy, Italy.jpg
Church of San Pietro (Interior); Ortanella, Lombardy, Italy.jpg


## Գրականություն
* 

## Ծանոթագրություններ

Կատեգորիա:Իտալիայի կրոնական կառույցներ
Անդրեաս Իսակսոն

**Անդրեաս Իսակսոն** (շվեդ․՝ Andreas Isaksson, ), շվեդ ֆուտբոլիստ, դարպասապահ։ Հանդես է գալիս թուրքական «Կասիմպաշայի» և Շվեդիայի ազգային հավաքականի կազմում։ Հավաքականի կազմում անցկացրած խաղերի թվով երրորդ ֆուտբոլիստն է։

## Ակումբային կարեիրա
Անդրեաս Իսակսոնը իր ֆուտբոլային կարիերան հարազատ քաղաքի «Տրելեբորգ» ֆուտբոլային ակումբի կազմում։

1999 թվականին երիտասարդ դարպասապահին գնել է իտալական «Յուվենտուսը»։ Սակայն նա 2 մրցաշրջանի ընթացքում չմասնակցեց ոչ-մի հանդիպման թուրինյան ակումբի կազմում։

2001 թվականին նա վերադարձել է Շվեդիա՝ պայմանագիր կնքելով «Յուրգորդեն»-ի հետ։ Թիմի կազմում նա 2002 և 2003 թվականներին դարձել է Շվեդիայի չեմպիոն, իսկ Շվեդիայի գավաթակիր դարձել է 2003 թվականին։

2004 թվականին նրա ծառայություններով սկսել է հետաքրքրվել ֆրանսիական «Ռեննը», և նա 2004 թվականի ամռանը տեղափոխվել է ֆրանսիական ակումբ։ Թիմի կազմում նա հիմնական կազմում հանդես գալու համար նա պայքար է մղել Կիմ Չելստրյոմի հետ։

2006 թվականի օգոստոսի 15-ին Անդրեասը տեղափոխվել է անգլիական «Մանչեսթեր Սիթի»։ Թիմը նրա համար վճարել է 2 միլիոն ֆունտ ստեռլինգ։ Իր բարձր հասակի շնորհիվ (199 սմ) նա դարձել է Անգլիայի Պրեմիեր Լիգայի ամենաբարձրահասակն դարպասապահը։ Թիմի կազմում իր առաջին հանդիպումն անցկացրել է 2006 թվականի դեկտեմբերի 9-ին, իսկ երկրորդ հանդիպումը 2007 թվականի մարտի 14-ին։

2008 թվականի հուլիսի 2-ին նա տեղափոխվել է հոլանդական «ՊՍՎ»։ Անդրեասը թիմի հետ կնքել 4-ամյա պայմանագիր։ Թիմի կազմում իր դեբյուտը նշել է 2008 թվականի օգոստոսի 23-ին՝ «Ֆեյենորդի» դեմ խաղում։

2012 թվականի հուլիսին Անդրեաս Իսակսոնը ազատ գործակալի կարգավիճակով տեղափոխվել է թուրքական «Կասիմպաշա»։

## Միջազգային կարեիրա
Շվեդիայի ազգային հավաքականի կազմում իր դեբյուտը Անդրեասը նշել է 2002 թվականի մարտին՝ Շվեյցարիայի հավաքականի դեմ խաղում։ Նա մասնակցել է Եվրո 2004-ի որակավորման փուլի հանդիպումներին, որոնց արդյունքով Շվեդիայի հավաքականը հադնես է եկել Եվրո 2004-ում։

Եվրո 2004-ում նա եղել է հավաքականի հիմնական դարպասապը։

2012 թվականի հոկտեմբերի 12-ին ֆուտբոլիստը անցկացրել է հավաքականի կազմում իր 100-րդ հանդիպումը՝ Ֆարերյան կղզիների հավաքականի դեմ խաղում։

Նա իր անցկացրած 133 հանդիպումով հավաքականի կազմում երրորդ լավագույն ֆուտբոլիստն է։

## Վիճակագրություն
### Ակումբային

### Միջազգային

## Ձեռքբերումներ
* Շվեդիայի չեմպիոն - 2002, 2003
* Շվեդիայի գավաթակիր - 2003
* Հոլանդիայի գավաթակիր - 2012
* Շվեդիայի լավագույն դարպասապահ - 2002, 2003, 2004, 2005

## Ծանոթագրություններ

## Արտաքին հղումներ
* Վիճակագրությունը eredivisie.nl կայքում 
* Վիճակագրությունը national-football-teams.com կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ռենի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Մարկ Յասեն

**Մարկ Յասեն**, (, ), հոլանդացի երաժիշտ, Epica, MaYan և սինֆոնիկ-մետալ խմբերի ղեկավար։

Կիթառահար Յասեն և Սանդերոմ Գոմմանսոնը ստեղծեցին մի խումբ, որը անվանեցին «After Forever» և եղել են հիմնական երգերի հեղինակը, սկսած իր դեբյուտային ալբոմից Prison of Desire: 2002 թվականին հեռացրել են After Forever խմբից, նրա հեռանալուց հետո խումբը սկսեց զբաղվել նոր երաժշտական ուղղությամբ։ Մարկ Յանսենը ստեղծել է նոր սինֆոնիկ-մետալ խումբ, որը կոչվում է Sahara Dust, որն ավելի ուշ վերանվանվել է որպես Epica: 2003 թվականին խմբին միացավ Սիմոն Սիմոնսը։

Մարկ Յասենը կարծում է, որ բոլոր կրոնները խոսում են մեկ երևույթի մասին, և ըստ էության դրանք մեկ ընդհանուր կրոն են, այդ պատճառով էլ կրոնական պատերազմները պիտի դադարեցվեն։ Դրան է նվիրված, օրինակ, The Divine Conspiracy ալբոմը, որին կցված գրքույկում խոսվում է վերոնշյալի մասին։ Մարկի գաղափարները հանված են The Embrace, That Smothers, որը նա սկսել է Prison of Desire ալբոմում 2000 թվականին, այն ժամանակ խաղում էր After Forever: Խմբից հեռացվելուց հետո նա հիմնել է ներ նախագիծ՝ Epica, որի առաջին ալբոմում շարունակել է այդ շարքը։

## Արտաքին հղումներ
* Профиль на официальном веб-сайте группы Epica 
* Интервью с Марком Янсеном в октябре 2007

## Ծանոթագրություններ

Կատեգորիա:21-րդ դարի երգիչներ
Կատեգորիա:Հոլանդացի երգիչներ
Խուան Այրա

**Խուան Այրա** (, ), Կուբացի ֆուտբոլիստ, դարպասապահ, 1938 թվականի աշխարհի առաջնության մասնակից։

## Կարիերա
### Ակումբային
Խուան Այրան խաղացել է կուբայական «Սենտրո Գալեգո» ֆուտբոլային ակումբում։

### Ազգային հավաքականում
Ազգային հավաքականի կազմում Այրան մասնակցել է 1938 թվականի աշխարհի առաջնությանը։ Խաղադաշտ է մտել մեկ խաղում՝ 1/8-րդ ֆինալում, ընդդեմ Ռումինիայի։ Մնացած խաղերում նրա փոխարեն դարպասը պաշտպանել է Բենետո Կարվախալեսը։

## Ծանոթագրություններ

## Արտաքին հղումներ
* 
* Պրոֆիլը  Worldfootball.net կայքում
* Պրոֆիլը Ceroacero կայքում

Կատեգորիա:Կուբայի հավաքականի ֆուտբոլիստներ
Կատեգորիա:Կուբացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ռեուվեն Բրաուդես

**Ռեուվեն Աշեր Բրաուդես **( ), հրեա գրող, խմբագիր և հրապարակախոս։

## Կենսագրություն
Ծնվել է Վիլնյուսում։ Պատանեկությունն անցկացրել է Օդեսայում, ապա բնակվել է Լվովում, Կրակովում և Վիեննայում։

Եբրայերեն ստեղծագործությունների հեղինակ է։ Ռուսաստանի հարավի և Հաբսբուրգների կայսրության գրական գործիչ է։

Հայտնի է Լվովում իր տարած գրական գործունեությամբ. *Հա-Բոլեր օր*  (1876 թվական) և  *Իդիեշես վոհենբլատ* շաբաթաթերթի (1894 թվական) խմբագիրն էր։

1890-ական թվականներին Կրակովում հրատարակել է *Հա-Զման*-ը*:*

1896 թվականին ապրել է Վիեննայում։ Գերմանական-հրեական *Դի վելտ* հրատարակության խմբագիրն էր։

Ըստ ուսումնասիրող Ելենա Ռիմոնի խոսքերի՝ Բրաուդեսը եղել է 
:

Բրաուդեսի ստեղծագործությունները, հատկապես «Երկու բևեռ» վեպը («Երկու ծայրահեղության մեջ»), բազմիցս վերահրատարակվել են։

## Ստեղծագործություններ
* Հա-դատ վե-հա-հաիմ (Կրոն և կյանք, 1885)
* Shtey ha-Kzavot (Երկու բևեռ, 1888)
* Մու-աուն ու-լե-ան (Որտեղից և ուր, 1891)
* Շիրիմ ատտիկիմ (Հին երգեր)

## Ծանոթագրություններ

## Արտաքին հղումներ
* 
* http://zwiahel.ucoz.ru/novograd/evrei/Zvhil_2.pdf
* http://www.rujen.ru/index.php/БРАУДЕС_Реувен_Ашер
* http://magazines.russ.ru/voplit/2007/3/ri14.html
* http://echo.oranim.ac.il/main.php?p=news&id_news=80&id_personal=21 

Կատեգորիա:Ավստրիացի լրագրողներ
Կատեգորիա:Ավստրիացի գրողներ
Կատեգորիա:Գրողներ այբբենական կարգով
Կատեգորիա:Ավստրիացի բանաստեղծներ
Կատեգորիա:Հրապարակախոսներ
Հերման Բար

**Հերման Բար** (; ), ավստրիացի գրող, դրամատուրգ, ռեժիսոր և քննադատ։

## Կենսագրություն
Ծնվել և մեծացել է Լինցում, Վիեննայում, Չեռնովցիում և Բեռլինում սովորել է փիլիսոփայություն, իրավունք, տնտեսության և բանասիրություն։ Փարիզում երկար ժամանակ մնալուց հետո հայտնաբերել է իր մեջ հետաքրքրություններ արվեստի և գրականության բնագավառներում։ Բարը աշխատել է որպես արվեստի քննադատ նախ Բեռլինում, ապա՝ Վիեննայում։

1906 թվականից 1907 թվականը Մաքս Ռայնհարդի հետ Բեռլինի գերմանական թատրոնում աշխատել է որպես ռեժիսոր, իսկ 1918 թվականին՝ դրամատուրգ Վիենայի Burgtheater թատրոնւոմ։ Ավելի ուշ նա ընդունվել է աշխատանքի S. Fischer Verlag գերմանական հրատարակչությունում որպես սրբագրիչ, որտեղ ծանոթացել է Առնո Հոլցի հետ։

«Երիտասարդ Վիեննա» գրական-հասարակական շարժման նախաձեռնող Բարը եղել է ավստրիական ավանգարդի ակտիվ անդամ, գրել է քննադատություններ և իմպրեսիոնիստական պիեսներ, հրատարակել է մի քանի վեպեր ու վիպակներ։ Հրապարակել է նաև ինքնակենսագրություն (*Ինքնանկար*, 1923).

Ամուսնացած էր հռչակավոր երգչուհի Աննա ֆոն Միլդենբուրգի հետ։

1963 թվականին պատկերված էր ավստրիական փոստային նամականիշի վրա։

## Պիսեներ
* 1887 - Նոր մարդիկ / Die neuen Menschen
* 1891 - Մայրը / Die Mutter
* 1897 - Չապերլ / Das Tschaperl
* 1900 - Վիեննուհին / Wienerinnen
* 1900 - Ֆրանցլ / Der Franzl
* 1902 - Կրամպուս / Der Krampus
* 1904 - Վարպետ / Der Meister
* 1907 - Կարուսել / Ringelspiel
* 1909 - Համերգ / Das Konzert
* 1911 - Երեխաներ / Die Kinder
* 1912 - Սկզբունքը / Das Prinzip
* 1914 - Դատամոլ  / Der Querulant

## Ծանոթագրություններ

## Գրականություն
* 

Կատեգորիա:Ավստրիացի գրողներ
Կատեգորիա:Ավստրիացի դրամատուրգներ
Կատեգորիա:Ավստրիացի ռեժիսորներ
Կատեգորիա:Ավստրիացի քննդատներ
Կատեգորիա:Գրողներ այբբենական կարգով
Կատեգորիա:Ավստրիացի լրագրողներ
Կատեգորիա:Ավստրիացի արձակագիրներ
Կատեգորիա:Թատերական ռեժիսորներ այբբենական կարգով
Կատեգորիա:Թատերական քննադատներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Ավստրիացի վիպասաններ
Կատեգորիա:Անձինք նամականիշերի վրա
Ֆաբիան Շեր

**Ֆաբիան Շեր** (գերմ․՝ Fabian Lukas Schär, ), շվեյցարիացի ֆուտբոլիստ, կենտրոնական պաշտպան։ Հանդես է գալիս գերմանական «Հոֆենհայմում» և Շվեյցարիայի ազգային հավաքականում։ Մասնակցել է Լոնդոնի 2012 թվականի օլիմպիական խաղերին։

## Ակումբային կարիերա
Ֆաբիան Շերը սկսել է իր ֆուտբոլային կարիերան հարազատ Վիլ քաղաքի համանուն թիմում։ Նա թիմի կազմում հանդես է եկել 3 տարի՝ 2009 թ.-ից 2012 թվականների ընթացքում։

2012 թվականի հուլիսի 4-ին Ֆաբիանը տեղափոխվել է շվեյցարական «Բազել»։ Նա թիմի հետ կնքել 3-ամյա պայմանագիր, հետագայում մեկ տարով ավելացնելու պայմանով։

2015 թվականի հունիսի 4-ին Ֆաբիան Շերը 4-ամյա պայմանագիր է կնքել գերմանական «Հոֆենհայմ»-ի հետ։

## Միջազգային կարիերա
Ֆաբիան Շերը Շվեյցարիայի ազգային հավաքականի կազմում հանդես է գալիս 2013 թվականից։

Հավաքականի կազմում իր առաջին գոլը նա խփել է 2013 թվականի սեպտեմբերի 6-ին՝ Իսլանդիայի հավաքականի դեմ խաղում։

## Ձեռքբերումներ
* Շվեյցարիայի չեմպիոն - 2012/13, 2013/14, 2014/15
* Շվեյցարիայի գավաթի եզրափակչի մասնակից - 2012/13, 2013/14, 2014/15

## Ծանոթագրություններ

## Արտաքին հղումներ
* Էջը «Բազելի» պաշտոնական կայքում 
* Էջը transfermarkt.com կայքում
* Էջը soccerway.com կայքում

Կատեգորիա:1991 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բազելի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դեկտեմբերի 20 ծնունդներ
Կատեգորիա:Լա Լիգայի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Միրաբո (Վերին Պրովանսի Ալպեր)

**Միրաբո** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Արևմտյան Դին լե Բեն կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04122։

## Բնակչություն
Համայնքի բնակչությունը 2008 թվականին կազմում էր 461 մարդ։

## Տնտեսություն
thumb|200px|left|Միրամբո
2007 թվականի տվյալներով 307 աշխատունակ տարիքի մարդկանցից (15-64 տարեկան) 237-ը տնտեսապես ակտիվ էին, 70-ը անգործ (ակտիվության ցուցանիշը 77,2 %, 1999 թվականին եղել է՝ 70,9 %)։ 237 աշխատունակ բնակիչներից 219-ը աշխատում էին (111 տղամարդ և 108 կին), անաշխատանք էին 18-ը (8 տղամարդ և 10 կին)։ 70 անգործ մարդկանցից 20-ը աշակերտներ կամ ուսանողներ են, 29-ը թոշակառու, 21-ը չէին աշխատում այլ պատճառներով։

## Տեսարժան Վայրեր
* Դղյակ Միրամբո (XVIII դար), եղել է ամբողջովին այրված։ Պատմական հուշարձան։
* Ֆոնտան (1826 թվական)
* Ժամատուն Սեն Կրիստոլ (1079 թվական)
* Ռուինների նախկին ծխական եկեղեցի Սեն Ժան դը Բարրաբին (XVI դար)
* Ժամատուն Սեն Ֆիլիպ (XVI—XVII դարեր)
* Ժամատուն Նոտր Դամ դը Բոն Սեկուր
* Եկեղեցի Սեն Վալենտին

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բրունու Ալվեշ

**Բրունու Էդուարդու Ռեգուֆի Ալվեշ** (, , Պորտուգալիա), պորտուգալացի ֆուտբոլիստ, Պորտուգալիայի հավաքականի և իտալաական «Կալյարի» ակումբի կենտրոնական պաշտպան։

## Ակումբային կարիերա
Ալվեշը կարիերան սկսել է «Պորտուում», որտեղ հանդես է եկել 2001-2010 թվականներին։ Միայն թե երեք տարի անընդմեջ նա վարձավճարով խաղացել է «Ֆարենսե», «Վիտորիա Գիմարայնշ» և հունական ԱԵԿ ակումբներում, որտեղ նրան հրավիրել է Բրունուին լավ ծանոթ Ֆերնանադու Սանթուշը։

2010 թվականի օգոստոսի 3-ին «Պորտուն» պաշտոնապես հայտարարեց, որ սանկտպետերբուրգյան «Զենիթ» ակումբը պաշտպանին 22 միլիոն եվրոյի դիմաց գնել է իրենցից։

2010 թվականի սեպտեմբերի 3-ին Եվրոպայի Լիգա 2010-11 մրցաշրջանի շրջանակներում իր նախկին ակումբ ԱԵԿ-ի դարպասին 13-րդ րոպեին խփեց գոլ՝ առաջինը «Զենիթում»։

2013 թվականի հունիսի 5-ին հայտարարվեց, որ պորտուգալացի պաշտպանը լքում է «Զենիթը»։ Նրա նոր ակումբը դարձավ թուրքական «Ֆեներբահչեն»։ Ակումբի հետ նա նվաճեց Թուրքիայի առաջնության գավաթը և Թուրքիայի սուպերգավաթը։

2016 թվականի հունիսի 6-ին «Կալյարին» հայտարարեց Բրունու Ալվեշի՝ իտալաական ակումբ տեղափոխվելու մասին։ Պայմանագիրը կնքվեց 2 տարով։

## Անձնական կյանք
Ալվեշը բրազիլացի ֆուտբոլիստ Վաշինգտոնի, ով տեղափոխվել և խաղացել է Պորտուգալիայի կազմում և պորտուգալուհի կարուհու որդին է։ Բորւնուի երկու եղբայրները՝ Ժերնալդուն և Ժուլիուն նույնպես ֆուտբոլիստներ են։ Բրունուի հորեղբայր Ժերալդո Կլեոֆաս Դիաս Ալվեսը (Ժերալդո Ասսիվիդոր), 1970-ականներին համարվել է բրազիլական ֆուտբոլի հայտնի դեմքերից մեկը։ 22 տարեկան հասակում կարողանալով Բրազիլիայի հավաքականում խաղալ 7 խաղ՝ նա մահացել է անաֆիլակտիկ շոկից 1976 թվականի կեսերին՝ վիրահատության ժամանակ։

Ալվեշն ամուսնացած է։ Կնոջ անունը Հուտ է։ Ունի երկու երեխա՝ որդի Լեոնարդուն և դուստր Ադրիանան:

## Ձեռքբերումներ
;  «Պորտու»
* Պորտուգալիայի չեմպիոն՝ 2005-06, 2006-07, 2007-08, 2008-09
* Պորտուգալիայի առաջնության բրոնզե մեդալակիր՝ 2009-10
* Պորտուգալիայի գավաթ՝ 2005-06, 2008-09, 2009-10
* Պորտուգալիայի սուպերգավաթ՝ 2006, 2009
* ФՊորտուգալական Լիգայի գավաթ՝ 2009-10

;  ԱԵԿ
* Հունաստանի առաջնության բրոնզե մեդալակիր՝ 2004-05

;  «Զենիթ»
* Ռուսաստանի չեմպիոն՝ 2010, 2011-12
* Ռուսաստանի արծաթե մեդալակիր՝ 2012-13
* Ռուսաստանի սուպերգավաթ՝ 2011

;  «Ֆեներբահչե»
* Թուրքիայի չեմպիոն՝ 2013-14
* Թուրքիայի սուպերգավաթ՝ 2014

### Անձնական
* Պորտուգալիայի տարվա լավագույն ֆուտբոլիստ՝ 2009
* № 2 Ռուսաստանի առաջնության լավագույն 33 ֆուտբոլիստների ցուցակում՝ 2010

## Ծանոթագրություններ

## Արտաքին հղումներ
* Профиль на footballdatabase.com 
* Профиль на ESPN Soccernet  
* 
* Профиль на PortuGOAL  
* Профиль игрока на сайте foradejogo.net  
* Статистика на sportbox.ru
* Статистика на сайте zenit-history.ru

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վիտորիա Գիմարայնշի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Էդինբուրգ (Հին քաղաք)

**Էդինբուրգի Հին քաղաք** (), Շոտլանդիայի մայրաքաղաք Էդինբուրգի պատմական կենտրոնը։ Կլասիցիզմի ոճով կառուցված Նոր քաղաքի հետ ընդգրկված է ՅՈՒՆԵՍԿՕ-ի համաշխարհային ժառանգության ցանկում։ Հին քաղաքում պահպանվել են ռեֆորմացիայի դարաշրջանի միջնադարյան բազմաթիվ կառույցներ։

Հին քաղաքը տեղակայված է Էդինբուրգի ամրոցի և Հոլիռուդի աբբայության միջև (ներկայումս այդ տեղում Հոլիռուդյան պալատն է)։ Հին քաղաքի գլխավոր փողոցը Թագավորական մղոնն է, որը կազմված է միջնադարյան մի շարք փողոցներից։ Նրանից երկու կողմից դուրս են գալիս փողոցներ ու փակուղիներ, այնպես որ Թագավորական փողոցը իր ձևով ձկան ողնաշար է հիշեցնում։ Փողոցը Էդինբուրգի ամենակարևոր տեսարժան վայրերից է. այստեղ են գտնվում Սենտ Ջայլի տաճարը, Հաբը (ներկայումս` Էդինբուրգի միջազգային փառատոնի շտաբ), ինչպես նաև մեծ թվով փոքր խանութներ, որոնցում վաճառվում են շոտլանդական ավանդական վիսկի, քիլթեր և այլ հուշանվերներ։

Էդինբուրգի պատմական կենտրոնի տեսարժան վայրերից են Էդինբուրգի համալսարանը, Շոտլանդիայի արքայական թանգարանը, Վիսկիի ժառանգության շոտլանդական կենտրոնը, մի քանի եկեղեցիներ և պատմական այլ կառույցներ։ Հին քաղաքում է գտնվում նաև Գրասսմարքեթը, որը հայտնի է իր բազմաթիվ պանդոկներով։

Հին քաղաքի շատ կառույցներ պահպանվել են կառուցման պահից` դառնալով միջնադարյան ճարտարապետության յուրահատուկ օրինակներ։ Վերին հատվածում բարձր պատուհաններով շինությունները կառուցված են քարից։ Շատ շենքեր ծածկված են մրով, քանի որ միջնադարում շինությունները տաքացվում էին ածուխով ու փայտով։ Այդ պատճառով Հին քաղաքում գերիշխում է գորշ գույնը։ Առավել նոր շինություններին բնորոշ է մի քանի հարկերի առկայությունը, քանի որ ուշ միջնադարում բնակչության թվի աճի հետ անհրաժեշտություն էր առաջացել բավարարել նրանց բնակարանային պահանջները։ 18-րդ դարի սկզբին Հին քաղաքում ապրում էր մոտ 80.000 մարդ, իսկ ներկայումս` ընդամենը 20.000:

## Արտաքին հղումներ
* Վիքիպահեստում կան ''Էդինբուրգի Հին քաղաք'' թեմայով մեդիաֆայլեր
* Էդինբուրգի Հին քաղաք 

Կատեգորիա:Մեծ Բրիտանիայի հուշարձաններ
Անատոլի Ռոմանովիչ

**Անատոլի Վլադիմիրովիչ Ռոմանովիչ** (), ռուս ֆուտբոլիստ, պաշտպան։ Ռուսաստանի սպորտի վարպետ։

## Կարիերա
Ռոմանովիչը ծնունդով Բելառուսական ԽՍՀ-ի Մինսկի մարզի Սոլիգորսկ քաղաքից է, սակայն ծնողների խորհրդով 15 տարեկանում տեղափոխվել է Նովգորոդ՝ տատիկի մոտ։ Ընդունվել է էլեկտրո-մեխանիկական քոլեջ, միաժամանակ սկսել է զբաղվել ֆուտբոլով։ Նրա առաջին մարզիչը եղել է Վալերի Չուգունովը։ Մեծ ֆուտբոլում դեբյուտը կայացել է 1997 թվականին Սիրողական թիմերի հյուսիսարևմտյան լիգայում ՍԴՅՈՒՍՇՈՐ-2 (Նովգորոդ) թիմի կազմում, որից հետո տեղափոխվել է «Օազիս»։ 2000 թվականի աշնանը ակումբը հաջողությամբ հանդես է եկել Ռուսաստանի Գավաթի խաղարկությանը, հասել է մինչև 1/16 եզրափակիչ, ուր, միայն լրացուցիչ տրված ժամանակում, 1:2 հաշվով զիջել է «Անժի»-ին, որից հետո Ռոմանովիչը տեղափոխվել է մեկ այլ մախաչկալյան ակումբ՝ «Դինամո»։ 2005 թվականին խաղացել է Նալչիկի «Սպարտակ»-ում։ 2006 թվականին տեղափոխվել է «Շինիկ»։ 2007 թվականի կեսերին համալրել է «Թերեք»-ի կազմը։ 2009 թվականին վարձակալական իրավունքով խաղացել է «Ռուսաստանի ՆԳՆ» ակումբում։ Այն բանից հետո, երբ մայրաքաղաքային ակումբը դուրս է եկել մրցությունից, տեղափոխվել է «Կրասնոդար»։ 2010 թվականից հանդես է եկել «Բալթիկա»-ի կազմում։ 2012 թվականից Հեռավոր Արևելքում խաղացել է «ՍԿԱ-Էներգիա» և «Լուչ-Էներգիա» ակումբների կազմում, վերջինում եղել է թիմի կապիտանը։ 2014 թվականի օգոստոսի 12-ին դարձել է ՏՍԿ-ի մարզիկ։ 2015 թվականին հանդես է եկել «Դոմոդեդովո»-ի կազմում, ձմռանն ավարտել է իր կարիերան։

## Ձեռքբերումներ
* Առաջին դիվիզիոնի արծաթե մեդալակիր (2)՝ 2005, 2007
* Ֆուտբոլային Ազգային Լիգայի գավաթակիր՝ 2014
* Երկրորդ դիվիզիոնի «Հարավ» գոտու հաղթող՝ 2003
* Երկրորդ դիվիզիոնի «Հարավ» գոտու արծաթե մեդալակիր՝ 2002

## Անձնական կյանք
Ալյոնայի՝ ապագա կնոջ հետ ծանոթացել է Նովգորոդում։ 2008 թվականի սեպտեմբերի 8-ին նրանք որդի են ունեցել։

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Լորիկա սկվամատա

thumb|right|Լորիկա սկվամատա

**Լորիկա սկվամատա** ( -  - զրահ և  - թեփուկներ), թեփուկավոր զրահի տեսակ, որն օգտագործվում էր Հռոմի լեգեոններում, և հետագայում։ Կազմված էր կտորի հիմքից, որի վրա կարված էին պողպատյա կամ բրոնզե թիթեղներ։ Թիթեղները միմյանց միացվում էին մետաղալարով կամ պարանով և կազմում էին հորիզոնական շարքեր։ Շարքերը իրար ծածկում էին, կղմինդրավոր տանիքի սկզբունքով։ Սովորաբար այս տիպի զրահ էին կրում դրոշակակիրները, երաժիշտները, հարյուրապետները (ցենտուրիոններ), հեծելազորը, օժանդակ հետևակայինները, ինչպես նաև լեգեոներները։

Լորիկա սկվամատայի ամեն թեփուկը ուներ 4-ից 12 ամրացման համար նախատեղված անցքեր։ Թեփուկները ունեին 6,5×9,5 մմ-ից մինչև 5 х 8 սմ չափեր, սակայն ամենալայն տարածում ունեին 1,3 х 2,5 սմ չափեր ունեցող թեփուկները։ Թեփուկների մետաղի հաստությունը հիմնականում կազմում էր 0,5-0,8 մմ։ Թեփուկներից շատերը ունեն կորացված, սուր կամ անկյունաձև կտրված ներքևի մաս։ Թեփուկները կարող են լինել տափակեցված կամ գոգավոր, կամ ունեն ավելի բարձր եզրամաս։ Զրահում օգտագործվող բոլոր թեփուկները որպես կանոն նույն չափերն ունեն։

Հնէաբանների կողմից գտնվել է նաև զրահ, որի դեպքում Լորիկա սկվամատայի հիմք կտորի փոխարեն օգտագործվել է օղազրահ (*լորիկա համատա*), սակայն այս զրահը ավելի ծանր էր և թանկ։

Լորիկա սկվամատան բավականին արդյունավետ պաշտպանում էր մահակների հարվածներից և նետերից։ Որակյալ պատրաստման դեպքում պաշտպանում էր նաև կտրող և կոտրող հարվածներից, սակայն չէր պաշտպանում ծակող նիզակի հարվածներից, թեփուկների փոքր հաստության պատճառով։

Այս տեսակի զրահը տարածում գտավ Սևերոսների հարստության ժամանակներում։ Լորիկա սկվամատան հիմնականում օգտագործվում էր Հռոմեական բանակի օժանդակ զորքերում և հեծելազորում։

## Ծանոթագրություններ

## Տես նաև
* Լորիկա համատա
* Լորիկա սեգմենտատա

## Արտաքին հղումներ

* 
* Լորիկա սկվամատա  
* Մի փոքր այլ տեսակի թեփուկներով զրահ  Լանդեսմյուզեում Մայնց թանգարանում 

Կատեգորիա:Անտիկ զենք
Կատեգորիա:Հին Հռոմի զինված ուժեր
Նամ Գունգ Մին

**Նամ Գունգ Մին** (հանգըլ՝ 남궁민, ), հարավկորեացի դերասան և մոդել։

## Կենսագրություն
Ավարտել է Chung Ang University: 2001 թվականին նա առաջին անգամ ներկայացել է հեռուստատեսությունում՝ *Bungee Jumping of Their Own* ֆիլմում։ Առավել հայտնի է դարձել 2006 թվականի *A Dirty Carnival և Can You Hear My Heart* ֆիլմերում կատարած իր դերերի շնորհիվ։

## Ֆիլմագրություն
**Հեռուստասերիալներ**

### Ֆիլմեր

## Երաժշտական տեսահոլովակներ

## Մրցանակներ

## Ծանոթագրություններ

Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Մարտի 12 ծնունդներ
Կատեգորիա:Չունգ Անգի համալսարանի շրջանավարտներ
Ֆիլիպ Հալսման

**Ֆիլիպ Հալսման** (,,), 20-րդ դարի երկրորդ կեսի ականավոր լուսանկարիչ, լուսանկարչության մեջ սյուրռեալիզմի հիմնադիրը։ Հալսմանի «Ցատկ» լուսանկարների շարքը դասական լուսանկարչության դրսևորումներից է։ Այս շարքն ընդգրկում է 200 հանրահայտ մարդկանց դիմանկարներ ցատկելու պահին։

## Կենսագրություն
Ֆիլիպ Հալսմանը ծնվել է Ռիգայում` հրեական ընտանիքում։ Հայրը` Մորդուխ Հալսմանը, եղել է ատամնաբույժ, մայրը` Իտա Գրինտուխը` ուսուցչուհի։ 15 տարեկանում Հալսմանը կատարում է առաջին լուսանկարները։ Կրթություն է ստացել Դրեզդենի համալսարանում, որտեղ սովորել է էլեկտրատեխնիկա։ 1928 թվականի սեպտեմբերին ողբերգական պատահար է տեղի ունենում. ավստրիական Ալպերում Ֆիլիպի հետ զբոսնելիս հայրը ընկնում է մեծ բարձրությունից և մահանում։ Վկաների բացակայության արդյունքում Ֆիլիպը մեղադրվում է հայրասպանության մեջ և դատապարտվում 10 տարի ազատազրկման։ Դեպքը համաշխարհային արձագանք է ստանում. Ֆիլիպի պաշտպանության օգտին իրենց ձայնն են բարձրացնում նշանավոր շատ մարդիկ, այդ թվում` Ալբերտ Այնշտայնը և Թոմաս Մանը։

Արդյուքում բանտում անցկացրած երկու տարիներից հետո Ֆիլիպը ազատվում է պայմանով, որ ընդմիշտ լքելու է Ավստրիան։ Այսպիսով նա հայտնվում է Փարիզում, որտեղ շուտով մեծ համբավ է ձեռք բերում որպես լուսանկարիչ` հրատարալելով իր աշխատանքները «Vogue», «Vu» և «Voilà» ամսագրերում։ Այս շրջանում է նա լուսանկարել Անդրե Մալրոյին, Պոլ Վալերիին, Մարկ Շագալին, Անդրե Ժիդին, Ժան Ժիրոդուին, Լե Կորբյուզիեին։

300px|մինի|ձախից|«Dali Atomicus»
Երկրորդ համաշխարհային պատերազմի սկզբին, զգուշանալով ազգայնամոլներից, 1940 թվականի աշնանը Ֆիլիպ Հալսմանը տեղափոխվում է ԱՄՆ, որտեղ 1941 թվականին ծանոթանում է Սալվադոր Դալիին, ում հետ պահպանում է ստեղծագործական և բարակամական կապերը մոտ 30 տարի։ Հենց այս շրջանին է վերաբերում Դալիին պատկերող նշանավոր «Դալի ատոմիկուս» («Dali Atomicus») լուսանկարը, որը պատկերում է թռչող երեք կատու, օդում` Սալվադոր Դալին և մի դույլ ջուր։

1945 թվականին թվականին Ֆիլիպ Հալսմանը ընտրվում է ֆոտոլրագրողների ամերիկյան նորաստեղծ ընկերության նախագահ։ Կյանքի ամերիկյան շրջանում, երբ Հալսմանը լուսանկարիչ էր «Life» ամսագրում, ստեղծվել են Ալբերտ Այնշտայնի, Սալվադոր Դալիի, Ֆեռնանդելի, Բրիժիտ Բարդոյի, Անրի Մատիսի, Աննա Մանյանիի, Սոֆի Լորենի, Մերիլին Մոնրոյի, Ուինսթոն Չերչիլի և Ջոն Քենեդու լուսանկարները։

## Փաստեր
* 2011 թվականի մայիսի 2-ին Ռիգայի Սկարնյու փողոցում Դեկորատիվ արվեստի և դիզայնի թանգարանի հարևանությամբ տեղադրվել է Ֆիլիպ Հալսմանի արձանը (քանդակագործ Գրիգորի Պոտոցկի), որը մինչ այդ մի քանի տարի գտնվում էր Ռիգայի քաղաքապետարանի միջանցքում։
* *Jump* ֆիլմը ներկայացված է Internet Movie Database կայքում։

## Ծանոթագրություններ

## Արտաքին հղումներ
* Սյուրռեալիզմը լուսանկարչության մեջ։ Ֆիլիպ Հալսման և Սալվադոր Դալի
* Ֆիլիպ Հալսմանի «Ֆրանսիացին» գրքի ռուսերեն թարգմանություն

Կատեգորիա:Լուսանկարիչներ
Կատեգորիա:Լատվիայի հրեաներ
Կատեգորիա:Ամերիկացի լուսանկարիչներ
Ռիշարլիսոն

**Ռիշարլիսոն**, (լրիվ անունը՝ **Ռիշարլիսոն Բարբոզա Ֆելիզբինո** ,  ), բրազիլացի ֆուտբոլիստ, Սալվադորի «Վիտորիա»-ի, նախկինում՝ նաև Բրազիլիայի հավաքականի կիսապաշտպան։

## Կենսագրություն
Պրոֆեսիոնալ կարիերան սկսել է «Սանտու Անդրե»-ում։

2005 թվականին դարձել է «Սան-Պաուլու»-ի խաղացող և «եռագույնների» հետ հաղթել է Լիբերտադորեսի Գավաթը և Աշխարհի ակումբային առաջնությունը։

Նույն՝ 2005 թվականին, լուրեր տարածվեցին նրա ոչ ավանդական սեռական կողմնորոշման մասին, սակայն դրանք հերքվեցին մարզիկի, նրա ակումբային գործընկերների և «Սան-Պաուլու»-ի ղեկավարության կողմից։ Այդպիսի խոսակցությունների պատճառը Ռիշարլիսոնի՝ «Պալմեյրաս»-ի դարպասին խփած գոլը տոնելն էր, այսպես կոչված Dança da bundinha-ն։ Չնայած նրան, որ մարզիկի հանդեպ չարակամ տրամադրված մարդիկ շարունակում են համացանցում ծաղրանկարներ և պարոդիաներ ստեղծել նրա հասցեին, մամուլը տարածեց, որ այդ ամենը նրա՝ «մաչոյի կերպարի» մասն են կազմում։ Բացի դա, 2007 թվականի Ռիշարլիսոնը շահեց դատը՝ հարուցված «Պալմեյրաս»-ի մարզչի դեմ, ով նրան անվանել էր գեյ՝ այդպիսով, ըստ ֆուտբոլիստի, վնասելով իր հեղինակությունը։

2008 թվականի փետրվարի 6-ին Ռիշարլիսոնը առաջին անգամ խաղաց Բրազիլիայի հավաքականի կազմում ընդդեմ Իռլանդիայի հավաքականի, ուր «Սելեսաո»-ն հաղթեց 1:0 հաշվով։

2011 թվականին տեղափոխվեց «Ատլետիկո Մինեյրո», որի կազմում կրկին գրավեց Լիբերտադորեսի Գավաթը, ընդորում Բելու Հորիզոնտիի ակումբի համար իր տեսակի մեջ դա առաջին հաղթանակն էր։

## Ընտանիք
Ռիշարլիսոնը նախկինում հայտնի մարզիկ և «Կուրիտիբա»-ի կապիտան Ռեյնալդո Ֆելիզբինոյի՝ Բրազիլիայի 1985 թվականի չեմպիոնի (հանդես է եկել նաև «Ֆլումինենս»-ի կազմում), որդին է։ Ռիշարլիսոնի հարազատ եղբայրը՝ Ալեքսանդրոն, հանդես է գալիս «Վասկո դե Գամա»-ի կազմում, նախկինում խաղացել է նաև «Ինտերնացիոնալ»-ում, «Կրուզեյրո»-ում և լիսսաբոնյան «Սպորթինգ»-ում։ Բացի դա, Ռիշարլիսոնը և Ալեքսանդրոն Պորտուգալիայի հավաքականի նախկին մարզիկ Դեկուի աներորդիներն են։

## Տիտղոսներ
* Բրազիլիայի Գավաթի հաղթող (1)։ 2011
* Պորտուգալիայի Գավաթի հաղթող (1)։ 2007
* Գաուշուի Լիգա (1)։ 2009
* Մինեյրոյի Լիգա (2)։ 2006, 2013
* Բաիյանոյի Լիգա (4)։ 2000, 2002, 2003, 2005
* Բրազիլիայի հյուսիս-արևելքի Գավաթ (1)։ 1999
* Լիբերտադորեսի Գավաթ (2)։ 2010, 2013
* Suruga Bank Գավաթ (1)։ 2009

## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վալոն Բեհրամի

**Վալոն Բեհրամի** (ալբ․՝ Valon Behrami, ), շվեյցարացի ֆուտբոլիստ, կիսապաշտպան։ Նա ունի Ալբանիայի քաղաքացիություն։ Բեհրամին հանդես է գալիս անգլիական «Ուոտֆորդ»-ի և Շվեյցարիայի ազգային հավաքականի կազմում։

## Ակումբային կարիերա
Վալոն Բեհրամիի առաջին ֆուտբոլային ակումբը եղել է «Ստաբիոն»։ Մի քանի տարի Շվեյցարիայում անցկացնելուց հետո նա տեղափոխվել է իտալական «Ջենոա»։ Մեկ տարի իտալական ակումբում անցկացնելուց հետո նա վարձավճարով տեղափոխվել է «Վերոնա»։

Մեկ լավ մրցաշրջանից հետո նա տեղափոխվել է «Լացիո»։ Թիմի կազմում նա անցկացրել է երեք մրցաշրջան, որի ընթացքում մասնկացել է 65 հանդիպման՝ դառնալով 4 գոլի հեղինակ։

2008 թվականի հուլիսի 23-ին Բեհրամին տեղափոխվել է անգլիական «Վեստ Հեմ»։ Նա թիմի հետ կնքել է 5-ամյա պայմանագիր։

2011 թվականի հունվարի 26-ին Վալոն Բեհրամին պայմանագիր է կնքել իտալական «Ֆիորենտինայի» հետ։

2012-ից 2014 թվականների ընթացքում Բեհրամին հանդես է եկել «Նապոլի»-ում։ Թիմի կազմում նա դարձել է Իտալիայի գավաթակիր։

2015 թվականի հուլիսի 11-ին նա տեղափովել է անգլիական «Ուոտֆորդ»։

## Ձեռքբերումներ
* Իտալիայի գավաթակիր - 2013/14

## Ծանոթագրություններ

## Արտաքին հղումներ
* Էջը transfermarkt.com կայքում
* Էջը national-football-teams.com կայքում

Կատեգորիա:1985 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրիլի 19 ծնունդներ
Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Մարկո Անդիչ

**Մարկո Անդիչ** (, ), սերբ ֆուտբոլիստ, «Նեա Սալամանա» ֆուտբոլային ակումբի աջ պաշտպան։

## Ակումբային կարիերա
Մարկոն սկսել է կարիերան «Սևոյնո» ֆուտբոլային ակումբում։ 2 մրցաշրջան անց Սերբիայից գնաց բելգիական «Լերս»։ 2006/2007 մրցաշրջանի ավարտից հետո միացել է «Լոկերենու» ֆուտբոլային ակումբին։ 2008 թվականին պայմանագիր է ստորագրել «Վիդեոտրոն» ֆուտբոլային ակումբի հետ, ում հետ էլ դարձել է Հունգարիայի առաջնության չեմպիոն։ 2011 թվականին գնացել է կիպրոսյան «Անորտոսիս»։

## Ձեռքբերումներ
Հունգարիայի չեմպիոն 2010/11

## Ծանոթագրություններ

## Արտաքին հղումներ
* Профиль на сайте ФК «Анортосис» 
* 

Կատեգորիա:1983 ծնունդներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Erga omnes

[մինի|աջից|[Արդարադատության միջազգային դատարան|Արդարադատության Միջազգային դատարանը, Հաագա, Նիդեռլանդներ]]

Erga Omnes-ը հռոմեական իրավունքից փոխառված լատիներեն արտահայտություն է, որը նշանակում է «բոլորին վերաբերող», «բոլորի նկատմամբ»։ Իրավաբանական տերմինալոգիայում, այն իրավունքները և պարտականությունները, որոնք վերաբերում են բոլորին, համարվում են Erga Omnes։ Օրինակ ՝ Սեփականության իրավունքը համարվում է Erga Omnes, քանի որ բացառապես բոլորը պարտավոր են չխախտելու տվյալ անձի սեփականության իրավունքը։ Erga Omnes իրավունքը կարող է օտարվել պայմանագրի հիման վրա։ Erga Omnes–ը երբեմն նույնացվում է բացարձակ իրավունքի հետ։

Միջազգային իրավունքում ասելով Erga Omnes, հասկանում ենք պետության պարտավորությունները միջազգային հանրության նկատմամբ։ Այսպիսի պարտավորություններ ունեն բոլոր պետությունները, քանի որ դրանք ունեն համընդհանուր բնույթ և անժխտելի են, ինչպես նաև դրանց պահպանումն անհրաժեշտ պայման է միջազգային խաղաղության ու անվտանգության պահպանման համար։ Հետևաբար պետության կողմից Erga Omnes պարտականությունները խախտելու դեպքում, ցանկացած պետություն ունի խախտումները վերացնելու պահանջ ներկայացնելու իրավունք։ Erga Omnes–ի օրինակներ են, ծովահենությունը կամ ցեղասպանությունը։ Արդարադատության Միջազգային դատարանը ճանաչել է Erga Omnes իրավունքների և պարտականությունների գոյությունը Barcelona traction-ի որոշման մեջ։ Որոշման մեջ դատարանը հաստատեց, կոնֆլիկտի կողմ չհանդիսացող պետության՝ դատարան դիմելու իրավունքը, վերացնելով նախորդ դատական նախադեպը։

Մեկ այլ օրինակ, 2004 թ․–ին Արդարադատության Միջազգային դատարանն Ազգերի ինքնորոշման իրավունքը դասել է Erga Omnes իրավունքների շարքին։
Erga Omnes–ը ծագում է իրավունքի ուժով, այսինքն այն բնական իրավունք է։ Օրինակ, պետությունը ցեղասպանություն իրականացնելու համար կկրի պատիժ անգամ այն պարագայում, եթե չհանդիսանա ՄԱԿ–ի անդամ։

## Ծանոթագրություններ

Կատեգորիա:Միջազգային իրավունք
Կատեգորիա:Լատիներեն բառեր և արտահայտություններ
Կատեգորիա:Քաղաքացիական իրավունք
Կատեգորիա:Արդարադատության միջազգային դատարան